CELEX: 32010R0671
Language: sk
Date: 2010-07-13 00:00:00
Title: Nariadenie Rady (EÚ) č. 671/2010 z  13. júla 2010 , ktorým sa mení a dopĺňa nariadenie (ES) č. 2866/98, pokiaľ ide o prevodný kurz eura pre Estónsko

28.7.2010   
            
            
               SK
            
            
               Úradný vestník Európskej únie
            
            
               L 196/4
            
         NARIADENIE RADY (EÚ) č. 671/2010
   z 13. júla 2010,
   ktorým sa mení a dopĺňa nariadenie (ES) č. 2866/98, pokiaľ ide o prevodný kurz eura pre Estónsko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 140 ods. 3,
   so zreteľom na návrh Európskej komisie,
   so zreteľom na stanovisko Európskej centrálnej banky (1),
   keďže:
   
               (1)
            
            
               V nariadení Rady (ES) č. 2866/98 z 31. decembra 1998 o prevodných kurzoch medzi eurom a menami členských štátov prijímajúcich euro (2) sa určujú prevodné kurzy od 1. januára 1999.
            
         
               (2)
            
            
               Podľa článku 4 Aktu o pristúpení z roku 2003 je Estónsko členským štátom s výnimkou vymedzenou v článku 139 ods. 1 Zmluvy o fungovaní Európskej únie (ďalej len „zmluva“).
            
         
               (3)
            
            
               Podľa rozhodnutia Rady 2010/416/EÚ z 13. júla 2010 prijatého v súlade s článkom 140 ods. 2 zmluvy o prijatí eura v Estónsku 1. januára 2011 (3) spĺňa Estónsko nevyhnutné podmienky na prijatie eura a výnimka pre Estónsko sa ruší s účinnosťou od 1. januára 2011.
            
         
               (4)
            
            
               Pre zavedenie eura v Estónsku je nutné prijať prevodný kurz medzi eurom a estónskou korunou. Tento konverzný kurz sa stanovuje na 15,6466 koruny za 1 euro, čo zodpovedá súčasnému strednému kurzu koruny v mechanizme výmenných kurzov (ERM II).
            
         
               (5)
            
            
               Nariadenie (ES) č. 2866/98 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   V článku 1 nariadenia (ES) č. 2866/98 sa medzi prevodné kurzy pre nemeckú marku a grécku drachmu vkladá tento riadok:
   
      „= 15,6466 estónskej koruny“.
   
   Článok 2
   Toto nariadenie nadobúda účinnosť 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júla 2010
      
         
            Za Radu
         
         
            predseda
         
         D. REYNDERS
      
   
   
      (1)  Stanovisko z 5. júla 2010 (zatiaľ neuverejnené v úradnom vestníku).
   
      (2)  Ú. v. ES L 359, 31.12.1998, s. 1.
   
      (3)  Pozri stranu 24 tohto úradného vestníka.